Tartuff

Tartuff (algse nimekujuga tARTuFF) on alates 2006. aastast toimuv igasuvine armastusfilmide festival Tartu Raekoja platsil. Tartuff on Baltimaade suurim ja Eesti esimene vabaõhu filmifestival. 

Lisaks vabaõhukinole Tartu raeplatsil on festivali linastused leidnud aset Tartu Elektriteatris, Athena kinos, Eesti Rahva Muuseumis, Tartu toomkiriku varemetes ja Ahhaa teaduskeskuses. 

Festivali korraldab koostöös Tartu linnaga MTÜ Pimedate Ööde filmifestival.

 Programm 
Tartuffi programm keskendub filmidele, mis räägivad armastusest ning võivad hõlmata žanreid draamafilmidest põnevikeni ja koguperefilmidest komöödiateni. Mängufilme täiendab dokumentaalfilmide valik ning uuemate filmide kõrval on programmis näidatud kinoklassikat nagu muusikalfilm "Grease", Sergio Leone "Ükskord Ameerikas" ja Michael Manni "Pinge".

Mõnel aastal on festivalil olnud eraldi alateema nagu kunst, teadus, muusika ja kirjandus.

Filmiprogrammi kõrval on toimunud Tartuffil mitmesuguseid eriüritusi ja töötube, vestlusringe, kontserte, konkursse, malesimultaane, kirjandus- ja luuleõhtuid jm.

Ajalugu
pisi|Ettevalmistused kinoseansiks 2012. aasta filmifestivalil Tartuff Tartus Raekoja platsil.
pisi|Pauligi kohvitelk, üks Tartuffi iga-aastasi esinemiskohti Raekoja platsil
pisi|Koomik Keiu Kriit esinemas festivalil Tartuff 9. augustil 2012 Tartus, Raekoja platsil.
Tartuff asutati 2005. aastal koostöös MTÜ Pimedate Ööde filmifestivali, MTÜ Armastuse ja Tartu linnaga. Festivali eestvedajateks on olnud Kaarel Kuurmaa, Kristo Tohver, Agnes Joyet, Kristiina Reidolv (2020-2021), Mirjam Võsaste (2022) ja alates 2023. aastast Johan Kudu. 

Filmiprogrammi juhtidena on Tartuffil tegutsenud Helmut Jänes, Dagmar Raudam ja Edvinas Pukšta.

Esimesel Tartuffil 2006. aastal linastusid 24 filmi ning Poola režissööri Krzysztof Kieślowski telesari "Dekaloog". Kokku toimus ligi 10 000 kinokülastust, samuti ühepäevane konverents kultuuritolerantsi teemal. Publiku lemmikuks valiti Pedro Almodóvari film "Volver".

2007. aastal jäi filmide ja külastuste arv samaks. Toimusid kahepäevane konverents "Religioonitolerants" ning igaõhtused kontserdid. Esimest korda toimus festivali "Armastuse pidu" klubis "Kellele ei meeldiks Johnny Depp?".

2020. ja 2021. aastal toimus festival koroonapandeemia tõttu osaliselt veebis.

 Auhinnad 
Tartuff annab alates 2006. aastast välja publiku lemmikfilmi auhinda, milleks on olnud Mati Karmini skulptuur "Suudlevad tudengid".

 Publiku lemmik 
AastaFilmRežissöörRiik2025"Sunshine"Antoinette JadaoneFilipiini Vabariik2024"Mootorsaed laulsid"Sander MaranEesti2023"Festival" 2012. aasta Tartuffi kodulehel"Müügitüdruk"Janchivdorj SengedorjMongoolia2022"Saladus"Aurélia GeorgesPrantsusmaa2021"Diana pulmapidu"Charlotte BlomNorra2020"Õnnejumalanna"Ferzan ÖzpetekItaalia2019"Alati ja igavesti"Fanny BräuningŠveits2018"Astrid Lindgreni rääkimata lugu"Pernille Fischer ChristensenRootsi, Taani2017"Tanna"Martin Butler ja Bentley DeanAustraalia2016"Sing Street"John CarneyIirimaa, Suurbritannia, USA2015"X+Y"Morgan MatthewsSuurbritannia2014"Parandusklass"Ivan I. TverdovskiVenemaa2013"Müürililleks olemise iseärasused"Stephen ChboskyUSA2012"Café de Flore"Jean-Marc ValléePrantsusmaa, Kanada2011"Prügimaa"Lucy WalkerBrasiilia, Suurbritannia2010"Paradiis"Jerzy SladkowskiSoome, Rootsi2009"Prillid"Naoko OgigamiJaapan2008"Taarka"Ain MäeotsEesti2007"Harold ja Maude"Hal AshbyUSA2006"Volver"Pedro AlmodóvarHispaania

 Tunnustus 
 2009 – Tartu Kultuurikandja auhind (aasta kultuurisündmus)

Vaata ka
Tartu Raekoja plats
Tartu Elektriteater
Pimedate Ööde filmifestival

Viited

Välislingid
 Koduleht
 Triin Kand "Tartuff toob linnapilti muusikat ja kirjandust" Postimees, 27. juuli 2012
 "Tänavune Tartuff üllatab tervet Tartut hõlmava kultuuriprogrammiga" ERR, 3. august 2012

Kategooria:Tartu üritused
Kategooria:Eesti filmifestivalid